medieval-data/medieval-latin-ner-HOME-Alcar-sents huggingface dataset:
Dictas autem triginta libras Pruvinenses recognoverunt se , dicti Margarita et Iohannes , fide corporaliter in manu nostra prestita quod super eadem venditione eisdem fratribus legitimam garentiam portabunt .
| Herbertus de Reniaco recognovit elemosinam patris sui Arnaldi | Milo , Trecensis archidiaconus , episcopalium procurator , omnibus presentes litteras inspecturis in Domino salutem .
Noverit universitas vestra quod Herbertus de Regniaco , constitutus in presentia nostra , nobis recognovit quod defunctus Ernaudus , quondam pater suus , pro remedio anime sue , legaverat in perpetuam elemosinam ecclesie vallis lucentis VIIIo sextarios bladi , videlicet quatuor siliginis et quatuor talis bladi qualem lucrabitur molendinum , percipiendos in molendino suo annuatim de Nosement situm inter summum fontem et grangiam Ripatorii qui dicitur Donuni Episcopi .
| Nicholaus de Molinuns vendidit nemus de la perte | Omnibus presentes litteras inspecturis Renaldus , decanus de Riparia Vanne , salutem in Domino .
Noverint universi quod Dominus Nicholaus , miles de Molinons , recognovit coram nobis se vendidisse quoddam nemus , quod vocatur la Perte , precio sexdecim librarum Pruvinensium veteris monete , ecclesie Vallis Lucentis .
Fiduciaverunt autem dictus miles et Elysanz , uxor eius , debitam garantiam de cetero super predicta venditione contra omnes se portaturos nec in posterum super eadem venditione movere questionem .
| Garnerius de Foisi dat tres denarios annui census super duas petias terre .
| Omnibus presentes litteras inspecturis , Renaldus , decanus de Riparia Vanne , salutem in Domino .
Noverint universi quod Garnerus de Foisiaco , in nostra presentia constitutus , recognovit se dedisse in elemosinam perpetuam ecclesie Vallis Lucentis tres denarios census super duas petias terre iuxta Foissiacum sitas , quarum altera pecia Longa Pena dicitur , reliqua vero petia terra super collem de defuncti Arnulphi vocatur in festo Nativitatis Beate Virginis Marie singulis annis apud Foisiacum percipiendos .
Helias vero de Foisiaco in nostra presentia similiter constitutus de duabus petiis terre quarum altera terra ad communam vocatur , reliqua vero sita est a Chevanes el Animes quas idem Helias ab ecclesia Vallis Lucentis tenebat duobus denariis census se devestivit , et Garnerium suum ipsis petiis investivit , ita quod in festo Nativitatem Beate Marie idem Garnerius duos denarios predictos census reddere tenebitur , sicut iamdictus Helyas tenebatur .
Actum anno Domini Mo CCo Vicesimo Quinto , mense Novembri .
| Massa dedit sex solidos censuales Valli Lucenti | Gaufridus , ecclesie Sancti Iacobi Pruvinensis abbas , omnibus presentes litteras inspecturis in Domino salutem .
Noverint universi quod in nostra presentia constituta Massa , nobilis mulier de Pruvino , relicta Gaufridi Chailot , recognovit se dedisse pro se et pro Stephano de Chauconi , marito Isabelis , uxoris dicti stephani , neptis sue , in perpetuam elemosinam ecclesie Vallis Lucentis , pro remedio animarum suarum , sex solidos annui census , in talibus locis sitos : videlicet , in domo Iacobi Doyn , clerici , lapidea , octo denarios ; in domo Petri Doyn , fratris sui , octo denarios ; in domo defuncti Christiani , Carnificis , viginti denarios ; in domo Radulphi fro Gemeru , duos denarios et unum obolum ; in domo Hurupe , iudee , octo denarios ; in domo Iurni , iudei , filii Salamin , duos denarios ; in domo et in prato Ioberti Chapuis quinque denarios ; in domo Leterici lo Telerun , quinque pictavinas ; in domo Petri Remensis , unum denarium ; in terra Petri Huinemer sita apud Mont Oier , vii denarios ; in Thalamis Molendini Novi , qui sunt Petronille , Nobilis Mulieris , octo denarios ; in domo Iohannis Comitis que est Aschaudieres quinque pictavinas .
Istam autem elemosinam Wllelmus Chailot , canonicus Senonensis , et Guido , armiger , frater eius , dicte Masse filii , et Helya et Egidia , dicte Masse filie , et Milo de Chauconi et Egidius , armiger , dictarum Helie et Egidie mariti ecclesie Vallis Lucentis in perpetuam elemosinam concesserunt .
De hac autem elemosina tenenda creentavit predicta Massa , fide corporale prestita apud omnes se rectam garantiam portaturam .
| Compromissio facta de legato Stephani de Reson super minagio et mobilibus | Ego Gaufridus , Dei gratia abbas Sancti Iacobi Pruini , et ego Stephanus , decanus Sancte Marie de Valle Pruvini , notum facimus presentibus et futuris quod querela vertebatur inter monachos de Vallelucente et Rauduam , relictam defuncti Stephani de Resuin , super duobus sextarii frumenti et duobus sextariis avene in minagio Pruvini et quatuor bubis et uno equo et aliis quibusdam mobilibus que prefatus Stephanus eisdem monachis legaverat .
Predicta igitur Raudua , coram nobis , quitavit predictis monacis totam legationem superius nominatam tam bladi quam aliorum mobilium et sepe nominati monachi pro redemptione vexationis dederunt eidem Raudue sexaginta et decem solidos pruvinenses .
| Compositio facta de legato cuiusdam Iohannis | Galterus , decanus Christianitatis Trianguli , omnibus presentes litteras inspecturis salutem in Domino .
Noverint universi quod cum controversia verteretur coram nobis apud Triangulum inter Girardum , domicellum de Fonteneto , sponsum Emeline , relicte Iohannis , militis , ex una parte , et monachos Vallis Lucentis , ex altera , super legato predicti Iohannis , ita compositum est inter eos quod , assensu predicti Girardi et predicte Emeline , monachi Vallis Lucentis pacifice possidebunt duas petias pratorum , quorum una petia sita est apud locum qui dicitur la Tochie , reliqua pars sita est apud locum qui dicitur les Fosseiz .
Testes huius laudationis sunt : Stephanus , presbiter de Gumeri , Aigulphus , presbiter de Teili , Henricus clericus , dictus Bos .
| Approbatio legati Bile mulieris pro pitentiam facienda | Omnibus presentes litteras inspecturis , Arnulphus , ecclesie Beati Petri Autissiodorum .
Noveritis quod , in nostra presentia constitutus , Henricus de Mauriaco , miles , recognovit quod Domina Bila , defuncta , quondam uxor sua , de consensu et et voluntate sua , dederat in perpetuam elemosinam ecclesie Vallis Lucentis , ad pitantiam conventus eiusdem ecclesie , quadraginta solidos Autisiodorensium annui redditus .
Quos quadraginta solidos idem miles , coram nobis , assignavit eidem ecclesie Vallis Lucentis super censum suum de Meriaco Sicco , talimodo : quod fratres Vallis Lucentis singulis annis primo percipiant de eodem censu dictos quadraginta solidos in festo Sancti Remigii , residuum vero eiusdem census percipiant prefatus miles et heredes eius .
Hanc autem assignationem Wllelmus , filius eiusdem militis , coram nobis laudavit et approbavit .
| Compromissio facta in Iacobus de Foisi et decanus Pontem super molino de Poisi | Omnibus Christi fidelibus presentes litteras inspecturis , Ego Iacobus de Foissiaco , canonicus Trecensis , et ego Adam , decanus Pontium , notum facimus quod cum querela verteretur inter abbatem et conventum Vallis Lucentis , ex una parte , et Renaudum , presbiterum de Dierriaco , ex altera , super custodia molendini de Poisiaco quam dicti abbas et conventus dicebat ad suam ecclesiam pertinere pro portione quam in ipso molendino habebant , dicto Renaudo asserente custodiam molendini ad se pertinere ex toto .
Nos vero , de prudentum virorum consilio , arbitrati sumus in hunc modum : videlicet , quod dictus Renaudus , pro bono pacis , tenebit ad vitam suam partem monachorum sub annua pensione sex decim sextariorum bladi laudabilis , scilicet decem ordei et sex siliginis , cuius medietatem persolvet in Pascha et aliam medietatem in festo Beati Remigii per singulos annos .
Habebant autem monachi in molendino illo terciam partem et medietatem partis illius quam Guibertus molendinarius et heredes ipsius habuerunt in molendino illo .
| Henricus miles approbat elemosinam Bile quondam uxoris sue | Omnibus presentes litteras inspecturis I . ,
archipresbiter de Sancto Prisco , salutem in Domino .
Noveritis quod , in nostra presentia constitutus , Henricus de Mauriaco , miles , recognovit quod Domina Bila , defuncta , quondam uxor sua , de consensu et voluntate sua , dederat in perpetuam elemosinam ecclesie Vallis Lucentis ad pidantiam conventus eiusdem ecclesie quadraginta solidos Autisiodorensium annui redditus .
Quos quadraginta solidos idem miles , coram nobis , assignavit ecclesie Vallis Lucentis super censum suum de Meriaco Sicco , talimodo : quod fratres Vallis Lucentis singulis annis primo percipiant de eodem censu dictos quadraginta solidos in festo Sancti Remigii , residuum vero eiusdem census percipiant prefatus miles et et heredes eius .
Hanc autem assignationem Wllelmus , filius eiusdem militis , coram nobis , laudavit et approbavit .
| Nicolaus de Molinon dedit usum pasture | Omnibus presentes litteras inspecturis , Magister Michael , curie Senonensis officialis , in Domino salutem .
Noverint universi quod Nicholaus de Molinondis miles , in nostra presentia constitutus , concessit in perpetuam elemosinam fratribus Vallis Lucentis pasturas animalibus ipsorum fratrum , per totam terram et iusticiam suam de Molinondis , et cretam in cretaria sua de Molinondis , quantum eisdem fratribus opus fuerit et necesse .
Hanc autem elemosinam Elysandis uxor eiusdem militis laudavit , voluit et concessit , sicut nobis retulit Renaudus presbiter de Cortmononcla , quem ad hoc misimus specialiter audiendum .
Dictus etiam Nicholaus promisit fide prestita corporali quod contra elemosinam non veniet supradictam .
| Thomas de Pruvino clericus abrenuntiat querele quatuor sextariorum bladi pro quo fuerat litigatum | Frater Guido , Dei patientia abbas Sancti Iacobi , Stephanus , decanus Sancte Marie et Odo , magister Domus Dei Pruvini , omnibus ad quos littere iste pervenerint in Domino salutem .
Universitati vestre notum fieri volumus quod erat contentio inter abbatem et fratres Vallis Lucentis , ex una parte , et Thomam , clericum Pruvinensem , ex alia , super quatuor sextarios bladi quos in Comuniis de Torigniacho iure hereditario ab eis exigebat .
Et hanc quitationem laudavit pater eius , Herbertus Sellarius , et mater eius , E . ,
| Compositio inter hospitalarios de codreto et nos habita pro pascuis | Omnibus presentes litteras inspecturis , frater Galterus , abbas , et conventus Vallis Lucentis , prior in Francia et fratres Iherosolimitani Hospitalis , salutem in Domino .
Universitati vestre notum facimus quod cum inter nos , videlicet abbatem et conventum Vallis Lucentis , ex una parte , et fratres Iherosolimitani Hospitalis , ex altera , super quibusdam pascuis de finagio Coldreti diutius fuisset litigatum , tandem amicabilis compositio inter nos intervenit in hunc modum : quod utraque pars toti querele super dictis pascuis renuntiavit , et etiam tam omni controversie quam omni questioni expensarum ratione predicte querele factarum promittens quod super premissis nullam moveret de cetero questionem .
| Compositio facta inter Hospitalarios de Coldreto et Vallemlucentem | Abbas Sancti Germani de Pratis , et Magister G .
Cornutus , decanus Parisiensis , et Petrus de Colemedio , capellanus domini pape , universis ad quos presens scriptum venerit rei geste noticiam cum salute .
Noverit universitas vestra quod cum inter venerabiles abbatem et conventum Vallis Lucentis , Cisterciensis Ordinis , ex una parte , et fratres Hospitalis Ierosolimitani de Codreto , ex alia , super quibusdam pascuis in finagio de Codreto , coram nobis , auctoritate apostolica , questio verteretur , tandem inter eos compositio intervenit amicabilis in hunc modum : Quod utraque pars toti querele super dictis pascuis renuntiavit et etiam tam omni controversie quam omni questioni expensarum ratione predicte querele factarum , promittens quod super premissis nullam moveret de cetero questionem .
| Quoniam humana memoria labilis est et quod constituunt presentes latet futuros utile duximus memorie mandare quod Domina Holdeardis quicquid habebat contulit ecclesie Vallis Lucentis ad precium sexcentarum librarum .
Ut autem sine gravamine ecclesie viveret , de predicta pecunia emit terras monachorum Sancte Marie de Pontibus que est in territorio Berneriarum pro centum et quindecim libris , et in grangia quam emerunt fratres Vallis Lucentis a fratribus de Ripatorio , posuit quadringentas libras et octoginta quinque .
Unde et ego Frater Petrus , abbas predicte ecclesie , et alii fratres statuimus ei uno quoque anno de predictis duos modios frumenti , et sex sextarios siliginis , et tria ordei , duo de pisis , et unum de fabis , et viginti modios vini in vineis Vallis Lucentis .
De annona vero que sibi debetur , statutum est ut reddatur ei in Luvannia et apud Vallem Lucentem molatur et quoquatur .
Nulla autem femina in domo sua contra voluntatem suam manebit , exceptis duabus sororibus Domni Petri Abbatis .
Quod si abbas et predicti fratres que statuta sunt ei reddere noluerint , reddent ei libere et absolute quicquid in emenda grangia posuit et pecuniam quam in terris Berneriarum posuit pro sumptibus quos in eam fecerunt dimittet .
Huius autem pactionis testes sunt : Urricus prior , Fulco subprior , P .
cantor , Ysembardus , Guido succentor , Reignerius , Robertus de Regni , Ernaudus , Willelmus de Stampis , Hugo Rufus , Girardus , Herbertus cellerarius , Radulphus ; De conversis : Reinaldus , Aubertus , Stephanus , Andreas , Galterus sutor , Richardus pelliparius , Galterus , Werricus rotarii .
Ne autem predicta deliberatio per negligentiam aut oblivionem depereat , sigillis abbatum , Domni , videlicet , Alexandri , abbatis Cisterciensis , et Domni Hugonis Pruliacensis , et Domni Harduini de Ripatorio , et Domni Petri abbatis Vallis Lucentis confirmata est , necnon et assensu capituli confirmata .
| De molino de Poisi de quo Reinaudus presbiter se devestivit | Ego , Galterus , abbas , et totus conventus Vallis Lucentis , omnibus presentes litteras inspecturis salutem in vero salutari .
Noverit universitas vestra quod cum Reinaudus de Villa Nova Divitum , presbiterum de Dirreio , per quandam compositione teneret a nobis ad vitam suam quoddam molendinum apud Poisiacum , et quinque sollidos annui redditus , et tres sextarios avene , et duos panes sub precio quatuor denariorum , et duas gallinas in costumis super tres ochas , et peciam terre arabilis que est iusta locum qui dicitur sollain que movet a fabrica Sancti Iohannis de Poisiaco sub annuo censu unius denarii , que omnia post decessum ipsius Renaudi ad ecclesiam nostram , de consensu eiusdem Renaudi et heredum suorum debebant cum integritate reverti , tandem ipse Renaude , bonorum virorum inductus consilio , ut sic paci et quieti ecclesie nostre provideret in posterum , de omnibus supradictis se in manu Venerabilis Viri G . ,
Sane in recompensationem huius gratie nobis facte , nos dicto Renaudo assignavimus tres modios bladi laudabilis et boni ad mensuram Ville Nove Archiepiscopi , quos ipse ad vitam suam tantum singulis annis infra Natale Domini percipiet in Grangia nostra de Luvanna , unum , videlicet , modium frumentique unum siliginis , et tercium de avena , et quatuor modios vini rubei laudabilis et boni in cellario nostra ad cuvam ad mensuram Autisiodorensem infra quatuor dies ei solvendum postquam a nobis de recipiendo vino fuerit requisitus .
Hanc autem assignationem , tam bladi quam vini sibi factam memoratus Renaudus nulli omnino hominum assignare seu obligare vendere vel commutare poterit qui , post decessum ipsius Renaudi adversus ecclesiam nostram possit vel debeat super aliquam questionem movere .
| Odo de Pars dedit duodecim denarios censuales | . . ,
decanus de Pontibus , omnibus presentes litteras inspecturis salutem in Domino .
Noveritis quod , constituti in presentia nostra , Odo de Pars et Susanna , uxor eius , concesserunt in perpetuum ecclesie Vallis Lucentis duodecim denarios persolvendos ad festum Sancti Remigii super terram suam sitam iuxta viam de Gelanis .
Datum apud Sanctum Hylarium , anno Domini Mo CCo Quintodecimo , mense Marcio
| Legatum Renaldi de Dirre | Omnibus presentes litteras inspecturis , ego Iacobus de Foisiaco , Trecensis canonicus , notum facio quod Dominus Reinaudus , presbiter de Dierriaco , contra Albigenses peregre profecturus , ordinavit in hunc modum de bonis suis , si forte ipsum decedere contingat in via : videlicet , quod de bonis illis habebit ecclesia Vallis Lucentis viginti et quinque libras Pruvinenses , et quatuor viginta capita ovium , et unum modium siliginis de quibus tenebuntur comparare sibi redditus ad refectionem conventus Vallis Lucentis fratres dicti loci die anniversarii sui et parentum suorum , quod ipsi fratres se facturos annis singulis promiserunt .
| Commutatio cuiusdam prati cum fontibus cum Iohanne de Corgenaio | Omnibus presentes litteras inspecturis , Reignaudus , decanus de Riparia Vanne , salutem .
Noverint universi quod Iohannes domicellus de Corgenaio commutavit ecclesie Vallis Lucentis quandam peciam prati cum fontibus ab eodem moventibus sitam inter molendinum de Corgenaio et territorium versus Vallem Lucentem quod est eiusdem ecclesie alii pecie prati que est iuxta alveum aque , in hunc modum : quod predicta ecclesia habebit circa petiam prati cum fontibus suis ex omni parte tres tesias , hoc addito , quod habebit decem tesias in latum ab eadem pecia versus territorium eiusdem ecclesie .
Si autem in ipsa pecia animalia ad pascendum venerint , eas capere predictus Iohannes poterit et secundum forefacti emendam levare licebit , excepto quod animalia ecclesie prefate ibi capere non poterit sed solum ipsa repellere eidem licebit .
Fiduciavit si quidem idem Iohannis quod circa predictam petiam prati cum fontibus ab eodem moventibus nichil faciet vel fieri permittet per quod fonfontes ipsi impeiorentur vel possint impeiorari .
Similiter , uxor prefati Iohannis fiduciavit se huiusmodi commutationem observaturam et omni iuri qualecumque sive quodcumque habeat in ipsa petia omnino renuntiavit , nec in ipsa aliquid reclamari faciet sive reclamabit , per quod ipsa ecclesia in posterum possit vexari .
Guido , similiter , domicellus , frater iamdicti Iohannis , hanc commutationem concessit et se observaturum fiduciavit .
Nobilis autem mulier Freessendis , mater iamdictorum Iohannis et Guidonus domicellorum , omne ius quod habebat in ipsa pecia predicta ecclesie iam dicte quitavit .
| Adelinae uxoris Gaudun elemosina de vinea sita in Barro | Arnulphus , ecclesie Beati Petri Autisiodorensis dictus abbas , omnibus Christi fidelibus ad quos littere presentes pervenerint in Domino salutem .
Noverit universitas vestra quod Adelina , uxor Christiani Gaudun , in presentia nostra constituta , concessit et dedit in elemosinam , pro remedio anime sue , vineam quam habebat in barro ecclesie Vallis Lucentis et sex denarios et obolum annualis census , de quibus debet Alexander li drapiers tres et stephanus li tanerres duos et petrus da radie tres obolos , sub tali videlicet conditione : quod quamdiu vixerit , vineam illam tenebit et pro ea prefate ecclesie decem solidos annuatim in festo Sancti Remigii persolvet .
Hoc donum laudavit Poterius , pater , et prefatus Christianus .
Huius rei testes sunt : Odo , eiusdem ecclesie cellerarius , et Stephanus conversus ; Reginaldus , prior de Coina ; Petrus de Monte Barri ; Simon Stephanus de Corgiaco ; Humbaudo , prior de Corz ; et quidam alii .
Officialis Autisidorensis , omnibus presentes litteras inspecturis salutem in Domino .
Noverint universi quod cum inter venerabiles viros abbatem et conventum Vallis Lucentis , ex una parte , et Stephanum Eschaler et Loram , eius uxorem , ex altera , super quodam clauso in parrochia de Vallibus ante portam dictorum fratrum , coram nobis questio verteretur , tandem idem Stephanus et eius uxor prefatos fratres de hac querela et de omnibus conventionibus retroactis temporibus hucusque inter se habitis quittaverunt .
Et prefatus Stephanus creentavit quod hanc quitationem faciet laudari a filia sua , cum a prefatis fratribus fuerit requisitus .
Hec autem omnia fiduciavit idem Stephanus se bona fide observaturum .
Sententia contra Dominam Ydam 65 XXXII Garnerus de Marigniaco dat Herbertum et Galterum 69 XXXIIII Item de eisdem 70 XXXV Item de eisdem 70 De pasturis de Valeriis Cervins Remittit dominus Rex consuetudines 71 Vicecomes remittit consuetudines Corbolii 71 Remissio exactionum paagii de Corbolio 72 XXXVI Littere Philippus regis pro domo Vallis Lucentis 72 Remittit Freerius de Monstrello salagium 73 Fulco dat XXIII denarios census 75 XXXVII Helyas de Malo Passu quitat possessionem 75 Gernerius de Marcelleio dat pasturas et nemores 75 De decima Lalleii 75 Donum Hylduini de Matriolis 76 XXXVIII Stephanus de Firmitate dat decimam in Lalliaco 76 Adelelmus dat terram inter Corgenai et Lalleium 76 Compositio inter Vallis Lucentis et Flasceium 77 Milo de Nogento dat quicquit acquirere possumus 78 XXXIX Pactio inter ecclesiam Sancti Iohannis Senonensis et Valles L .
78 #151 Iterus bussun laudat donum patris de usuario 78 #150 Fulco et Grimardus dant decimas 79 Item de Grimardo et de decima 79 De prato secus abbatiam 79 De Arturo et de nemoribus 80 XL De fulcone et de prato et terra circa Corgene 80 De vinea de Bellomonte 81 Ermengardis dat quicquid habebat in terra de Corgenato 81 De terra que grava dicitur 81 Ansellus et Garnerius fratres confirmant acquisita 81 Garnerius de Fosseio dat pratum 81 De arpento vinee ad Pancas 83 XLI Symon de Noys dat pasturas 83 De domo Ville Nove 83 Sententia de pedagio salis 83 De domo et vineis de Grom 84 XLII De terra Felicis Capre 84 Exordium Vallis Lucentis 85 Philippus Bibens Sequanam de acquirendo 85 Concessio Hyldeeri de acquirendo 85 Concessio Hiduini de acquirendo 85 Concessio Hugoni de Vareliis de acquirendo 85 Donum Petri de Vareliis 86 XLIII Donum Bovonis de Vareliis ibid Donum Fulconis de Lalleio ibid Elemosina Anselli de Fonte Venne 87 Donum Notranni de Marcelliaco ibid Donum Havini de Tranquello ibid Concessio Anserici de Catheniaco de acquirendo ibid Donum Odonis de Villamauri ibid Donum Warnerii de Ulmis ibid Donum Petri filii Holdieri 88 XLIIII De terragio Lalleii ibid Berengarius de acquirendo ibid Donum Guerrici de Bucci de bosco ibid Donum Stephani Hyspanieners ibid Donum Havini de Tranquello ibid Fulco de Lalleio dat terra prope fontem 89 De feodo Berengarii ibid Stephanus Albus dat terram preter atrium ibid Donum Raaldi de Lenis ibid Donum Mauricii de Lenis ibid Donum Balduini Senonensis 90 XLV De Girardo converso et de allodio ibid Philippus dedit vineam in Bello Monte ibid Federatio inter ecclesiam Vallis Lucentis et Paracliti 91 Abbas Sancti Petri Vivi vendit terram apud Corgeneum 92 XLVI Donum Heduini de Matriolis ibid Venditio Helduini de Matriolis ibid De decima de Corgeneio 9 De domo Trecensi 94 LVII Item de eodem 94 De domo Ammiraudi 95 Gaufridus de Sancti Preiecto quitat minam frumenti 4 Iohannes de Corleon quitat II sextarios 12 Herbertus et Elysabeth dant quicquid habent apud Torini Garinus clericus vendit IIII sextarios et minam apud Torini Michel de Sancto Remigio dat XII arpenta prati 27 Henricus de paisi dat terram Vallis Putei 29 ceril .
Item de eodem Donum Milonem de Nogento de acquisitione Bern .
Ego Matheus de Montemorenciaeo dominus Marliaci , notum fieri volo tam presentibus quam futuris me ratum habere quidquid dominus Odo , parisiensis episcopus et Matildis , uxor mea , facient de quindecim libris quas debebum assignare in redditibus meis de Mellento , antequam iter suscepte peregrinationis aggrederer , sed eas assignare non potui , multis et magnis negociis impeditus .
Ego Guillelmus de Firmitate notum facio presentibus et futuris quod illud feodum in Porrois quod dominus Milo de Voisins tenebat a me et quodidem Milo emerat a priori Boret , concessi et quitavi in perpetuum domino Odoni , venerabili Parisiensi episcopo , et domine Matildi de Malliaco , ad instituendas ibidem religiosas personas ad serviendum Deo , et inde me devestivi in manu ejusdem episcopi et fidem interposui me servaturum hoc in perpetuum et garantiam daturum .
Reginaldus , Dei gratia Carnotensis episcopus , omnibus ad quos presens scriptum pervenerit in domino salutem .